2019

ΕΤΗΣΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ

ΚΑΙ ΕΤΗΣΙΑ ΣΤΑΤΙΣΤΙΚΑ ΣΤΟΙΧΕΙΑ

**ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ**

**ΤΜΗΜΑ ΕΡΓΑΣΙΑΣ**

**Υπουργείο Εργασίας, Πρόνοιας και Κοινωνικών Ασφαλίσεων**

**ΜΕΡΟΣ Α΄: ΕΤΗΣΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ 2019**

**ΠΕΡΙΕΧΟΜΕΝΑ**

1. Παρακολούθηση Εξελίξεων στην Αγορά Εργασίας……………………….…2
2. Ανάλυση Ετήσιων Στατιστικών Στοιχείων Εγγεγραμμένης Ανεργίας…………………………………………...………………………………………………4
3. Θέσεις Εργασίας …………………………..………………………………………………….6

* Κοινοποιηθείσες
* Ενεργές
* Τερματισμένες

1. Τοποθετήσεις……………………………………………….………………………….………..7
2. Παρακολούθηση Εξελίξεων στην Αγορά Εργασίας[[1]](#footnote-1)

Η οικονομική πολιτική που ακολουθήθηκε τα τελευταία χρόνια, ήταν μέρος μιας τεράστιας συλλογικής προσπάθειας που συντελέστηκε με ένα ευρύ φάσμα διαρθρωτικών μεταρρυθμίσεων και μέτρων πολιτικής που είχαν ως αποτέλεσμα την ανάκαμψη και επαναδραστηριοποίηση της οικονομίας, με αποτέλεσμα την βελτίωση όλων των οικονομικών δεικτών.

Τα θετικά αποτελέσματα αποτυπώθηκαν στους ψηλούς θετικούς ρυθμούς ανάπτυξης της οικονομίας για πέμπτη συνεχή χρονιά, τη βελτίωση της αγοράς εργασίας και την επιστροφή της εμπιστοσύνης και της σταθερότητας στην κυπριακή οικονομία.

Όσον αφορά την αγορά εργασίας και σύμφωνα με τα στοιχεία της Έρευνας Εργατικού Δυναμικού για το 2019, το ποσοστό απασχόλησης των ατόμων 20-64 χρονών αυξήθηκε στο 75,7% (400.438 άτομα, επιτυγχάνοντας τον στόχο της ΕΕ 2020), σε σύγκριση με 73,9% που ήταν το 2018 (386.935 άτομα). Σε σχέση με τα προηγούμενα χρόνια το επίπεδο απασχόλησης το 2018 είχε αυξηθεί κατά 5,2% σε σύγκριση με το 2017, φτάνοντας στα 386.935 άτομα, από 367.953 άτομα που ήταν το 2017. Το ποσοστό απασχόλησης των ατόμων 20-64 χρόνων στο σύνολο του πληθυσμού ηλικίας 20-64 είχε αυξηθεί στο 73,9% το 2018 από 70,8% το 2017.

Το μεγαλύτερο μερίδιο των απασχολουμένων συγκεντρωνόταν το 2019 στον ευρύ τομέα των υπηρεσιών 79,2%, ενώ, οι ευρείς τομείς της βιομηχανίας και γεωργίας συγκέντρωσαν μικρότερα ποσοστά 18,4% και 2,4% αντίστοιχα). Από τους απασχολούμενους το 88,7% είχαν πλήρη απασχόληση, ενώ το υπόλοιπο 11,3% είχαν μερική απασχόληση.

Το ποσοστό ανεργίας, το οποίο άρχισε να παρουσιάζει πτωτική πορεία από το δεύτερο τρίμηνο του 2015, διαμορφώθηκε το 2019 στο 7,1% ή 31.703 άτομα, παρουσιάζοντας μείωση κατά 1,3 ποσοστιαίες μονάδες σε σχέση με το 2018 που ήταν 8,4% ή 36.617 άτομα, γεγονός το οποίο καταδεικνύει τη σημαντική βελτίωση στην αγορά εργασίας. Σε σχέση με τα προηγούμενα χρόνια, το ποσοστό ανεργίας το 2017 ήταν 11,1%, το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 16,6% το 2019, παρουσιάζοντας μείωση κατά 3,6 ποσοστιαίες μονάδες σε σχέση με το 2018 που ήταν 20,2%. Το ποσοστό ανεργίας στους νέους 15-24 ετών το 2017 είχε φτάσει στο 24,7%, το 2016 στο 29,1%, το 2015 στο 32,8%, το 2014 στο 36,0% και το 2013 στο 38,9%.

Η μακροπρόθεσμη ανεργία (άνω των 12 μηνών) ως ποσοστό του εργατικού δυναμικού μειώθηκε στο 2,1% σε σχέση με 2,7% που ήταν το 2018 και 4,5% που ήταν το 2017.

**Πίνακας 1: Ποσοστό ανεργίας και μακροπρόθεσμη ανεργία 2013-2019,**

**Πηγή : Έρευνα Εργατικού Δυναμικού (ΕΕΔ)**

|  |  |  |  |
| --- | --- | --- | --- |
|  | **Ποσοστό (%) ανεργίας**  **(ηλικίες 15+)** | **Ποσοστό (%) ανεργίας στους νέους**  **(ηλικίες 15-24)** | **Μακροπρόθεσμη ανεργία- % στο εργατικό δυναμικό** |
| 2013 | 15,9 | 38,9 | 6,1 |
| 2014 | 16,1 | 36,0 | 7,7 |
| 2015 | 14,9 | 32,8 | 6,8 |
| 2016 | 12,9 | 29,1 | 5,8 |
| 2017 | 11,1 | 24,7 | 4,5 |
| 2018 | 8,4 | 20,2 | 2,7 |
| 2019 | 7,1 | 16,6 | 2,1 |

1. Ανάλυση Ετήσιων Στατιστικών Στοιχείων Εγγεγραμμένης Ανεργίας 2019[[2]](#footnote-2)

Η εγγεγραμμένη ανεργία το 2019 έφτασε κατά μέσο όρο στα 22.321 άτομα ενώ το 2018 ήταν 26.766 άτομα. Παρουσιάστηκε δηλαδή μείωση 4.445 ατόμων ή 17%. Κατά φύλο, οι γυναίκες αριθμούσαν 12.619 άτομα ή 57% ενώ οι άντρες 9.702 άτομα ή 43%.

Κατά επαρχία, η Λευκωσία συγκεντρώνει τον μεγαλύτερο αριθμό εγγεγραμμένων ανέργων (7.136 άτομα ή 32%), ακολουθεί η επαρχία Λεμεσού (5.627 άτομα ή 25%), η Λάρνακα (3.753 άτομα ή 17%), η Αμμόχωστος (2.973 άτομα ή 13%) και τέλος η Πάφος (2.832 άτομα ή 13%).

Κατά ηλικία, οι περισσότεροι εγγεγραμμένοι άνεργοι συγκεντρώνονταν στις ηλικίες 30-39 χρονών (5.665 άτομα ή 25%) και ακολούθως στις ηλικίες 40-49 χρόνων (4.747 άτομα ή 21%), στις ηλικίες 50 -59 χρόνων (4.280 άτομα ή 19%), στις ηλικίες 25-29 χρόνων (3.765 άτομα ή 17%), πάνω από 60 χρονών (1.759 άτομα ή 8%) και στις ηλικίες 15-24 χρόνων (1.696 άτομα ή 8%).

Κατά μορφωτικό επίπεδο, οι μισοί από τους εγγεγραμμένους ανέργους ήταν απόφοιτοι δευτεροβάθμιας γενικής ή τεχνικής εκπαίδευσης (10.818 άτομα ή 49%), ακολουθούν οι απόφοιτοι ανώτερης εκπαίδευσης (6.790 άτομα ή 30%) και οι απόφοιτοι μέχρι πρωτοβάθμια εκπαίδευση (4.712 άτομα ή 21%).

Η μακροχρόνια ανεργία (12 μήνες και άνω) έφτασε τα 4.364 άτομα ή 20% (ετήσια μείωση 2.912 ατόμων ή 40% σε σχέση με το 2018). Η ανεργία 6 μέχρι 12 μηνών έφτασε τα 3.185 άτομα ή 14%. Η ανεργία κάτω των 3 μηνών έφτασε τα 9.852 άτομα ή 44%.

Κατά οικονομική δραστηριότητα, ο μεγαλύτερος αριθμός εγγεγραμμένων ανέργων ήταν στον τομέα των ξενοδοχείων (5.046 άτομα ή 23%), ακολούθως ο τομέας του εμπορίου (3.993 άτομα ή 18%), οι υπηρεσίες (3.661 άτομα ή 16%), η μεταποίηση (1.498 άτομα ή 7%), η δημόσια διοίκηση (1.448 άτομα ή 7%) και οι κατασκευές (1.436 άτομα ή 7%).

Τέλος, κατά επαγγελματική κατηγορία, οι μεγαλύτερες συγκεντρώσεις εγγεγραμμένων ανέργων το 2019 καταγράφηκαν στους υπαλλήλους υπηρεσιών και πωλητές (6.226 άτομα ή 28%), στους ανειδίκευτους εργάτες, χειρωνάκτες και μικροεπαγγελματίες (4.785 άτομα ή 21%), στους υπαλλήλους γραφείου (3.667 άτομα ή 17%), στους επαγγελματίες (2.223 άτομα ή 10%) και στους νεοεισερχόμενους (1.989 άτομα ή 9%).

1. Θέσεις Εργασίας

* Κοινοποιηθείσες Θέσεις Εργασίας

Οι κοινοποιηθείσες θέσεις στα επαρχιακά και τοπικά γραφεία εργασίας αριθμούσαν στις 24.202 χιλιάδες το 2019. Ο αντίστοιχος αριθμός το 2018 ήταν 23.457 κοινοποιηθείσες θέσεις, αυξήθηκαν δηλαδή το 2019 κατά 745 θέσεις ή 3,2%.

Οι περισσότερες κοινοποιηθείσες θέσεις αφορούσαν τους τομείς των ξενοδοχείων (5.441 χιλιάδες), την μεταποίηση (3.603 χιλ.), το εμπόριο (3.454 χιλ.), τις κατασκευές (2.736 χιλ) και την γεωργία/δασοκομία/αλιεία (2.599 χιλ.).

Κατά επαγγελματική κατηγορία οι περισσότερες κοινοποιηθείσες θέσεις αφορούσαν την ζήτηση ανειδίκευτων εργατών, χειρωνακτών και μικροεπαγγελματιών (9.136 χιλ.), απασχολουμένων στην παροχή υπηρεσιών και πωλητές (5.853 χιλ.), ειδικευμένους τεχνίτες και ασκούντες συναφή επαγγέλματα (4.013 χιλ.), επαγγελματίες (2.157 χιλ.) και υπαλλήλους γραφείου (981 χιλ.).

* Ενεργές Θέσεις Εργασίας

Ο μέσος όρος των ενεργών κενών θέσεων εργασίας στα επαρχιακά και τοπικά γραφεία εργασίας αριθμούσαν σε 9.754 χιλιάδες το 2019. Ο αντίστοιχος αριθμός το 2018 ήταν 8.604 χιλ., αυξήθηκαν δηλαδή το 2019 κατά 1.150 θέσεις ή 13,4%.

Οι περισσότερες ενεργές θέσεις εργασίας αφορούσαν τους τομείς των ξενοδοχείων (2.173 χιλιάδες), την μεταποίηση (1.879 χιλ.), και το εμπόριο (1.322 χιλ.).

Κατά επαγγελματική κατηγορία οι περισσότερες ενεργές θέσεις αφορούσαν στη ζήτηση ανειδίκευτων εργατών, χειρωνακτών και μικροεπαγγελματιών (3.642 χιλ.), των απασχολουμένων στην παροχή υπηρεσιών και πωλητές (2.586 χιλ.) και σε ειδικευμένους τεχνίτες και ασκούντες συναφή επαγγέλματα (1.626 χιλ.).

* Τερματισμένες Θέσεις Εργασίας

Το σύνολο των τερματισμένων κενών θέσεων εργασίας το 2019 ήταν 19.338 χιλιάδες ενώ το 2018 ήταν 19.564 χιλιάδες.

1. Τοποθετήσεις

Το σύνολο των τοποθετήσεων το 2019 ήταν 3.341 χιλιάδες, ενώ το 2018 ήταν 3.705 χιλιάδες, μειώθηκαν δηλαδή το 2019 κατά 364 τοποθετήσεις ή 9,8%. Κατά φύλο στους άντρες έγιναν 2.030 τοποθετήσεις ή 61% και στις γυναίκες 1.311 τοποθετήσεις ή 39%.

Οι περισσότερες τοποθετήσεις έγιναν στην επαρχία Λευκωσίας (1.239 τοποθετήσεις ή 37%), ακολούθως στην Λεμεσό (899 τοποθ. ή 27%), στη Πάφο (664 τοποθ. ή 20%), στη Λάρνακα (379 τοποθ. ή 11%) και στην Αμμόχωστο (160 τοποθ. ή 5%).

Επιπλέον, οι περισσότερες τοποθετήσεις έγιναν στον τομέα του εμπορίου (729 τοποθετήσεις), ακολούθως στις κατασκευές (534 τοποθ.), στις υπηρεσίες (505 τοποθ.), στα ξενοδοχεία (483 τοποθ.), στη μεταποίηση (376 τοποθ.) και στη δημόσια διοίκηση (399 τοποθ.).

Σχεδόν μισές από τις τοποθετήσεις αφορούσαν Ελληνοκύπριους (1.601 τοποθ.), ακολούθως σε Ευρωπαίους πολίτες (520 τοποθ.), σε αιτητές ασύλου (444 τοποθ), σε αλλοδαπούς (185 τοποθ.), σε άτομα με καθεστώς συμπληρωματικής προστασίας (142 τοποθ.) και σε πόντιους με ελληνικό διαβατήριο (104 τοποθ.).

Τέλος, η πλειοψηφία των τοποθετήσεων αφορούσε τον ιδιωτικό τομέα (2.858 τοποθετήσεις ή 86%), ακολούθως τον δημόσιο τομέα (424 τοποθετήσεις ή 13%) και τον ημικρατικό τομέα (59 τοποθετήσεις ή 2%).

**Σημείωση: Για τα Ετήσια Στατιστικά Στοιχεία Εγγεγραμμένης Ανεργίας, βλέπετε σχετικούς πίνακες στο ΜΕΡΟΣ Β’.**

ΜΡη, C:\Users\Administrator\M RIGOU\Data Year Series M Rigou\2019 Ετήσια Έκθεση στατιστικά Παρατηρητηρίου.docx

1. Στοιχεία Έρευνας Εργατικού Δυναμικού [↑](#footnote-ref-1)
2. Στοιχεία Εγγεγραμμένης Ανεργίας από Δημόσια Υπηρεσία Απασχόλησης [↑](#footnote-ref-2)